Κουραμπιέδες με καβουρδισμένα αμύγδαλα
Κλασικοί και αγαπημένοι κουραμπιέδες με χοντροκομμένα καβουρδισμένα αμύγδαλα, κονιάκ και μπόλικη κοσκινισμένη ζάχαρη.
250 γρ. βούτυρο τύπου Κερκύρας, σε θερμοκρασία περιβάλλοντος , 1/2 κούπα ζάχαρη άχνη + μπόλικη επιπλέον για την επικάλυψη, 3 κουτ. σούπας κονιάκ, 1 κουτ. γλυκού εσάνς αμυγδάλου, 4 κούπες αλεύρι για όλες τις χρήσεις, 2 κάψουλες βανίλιας (βανιλίνη) , 1 1⁄2 κουτ. γλυκού μπέικιν πάουντερ, 1/2 κούπα αμύγδαλα, καβουρδισμένα, χοντροκομμένα
Για τους κουραμπιέδες με καβουρδισμένα αμύγδαλα, χτυπάμε το βούτυρο στο μίξερ για 6-8 λεπτά, να ασπρίσει.Προσθέτουμε την άχνη και χτυπάμε πολύ καλά.Ρίχνουμε το κονιάκ και την εσάνς αμυγδάλου. Αναμειγνύουμε το αλεύρι με τις βανίλιες και το μπέικιν πάουντερ και το αδειάζουμε σιγά-σιγά στο μείγμα του μίξερ (χαμηλώνουμε την ταχύτητα για να μην πετάγεται το αλεύρι).Τέλος, ενσωματώνουμε τα αμύγδαλα.Προθερμαίνουμε τον φούρνο στους 180° C.Βάζουμε μια λαδόκολλα στη λαμαρίνα του φούρνου και πλάθουμε τους κουραμπιέδες στρογγυλούς. Οταν τους βάζουμε στη λαμαρίνα, τους πατάμε ελαφρώς στο κέντρο. Ψήνουμε τους κουραμπιέδες για 20-25 λεπτά.Τους βάζουμε σε μια πιατέλα και τους πασπαλίζουμε με μπόλικη κοσκινισμένη ζάχαρη ώστε να καλυφθούν εξ ολοκλήρου.
Αλεύρι (ζύμες),Αμύγδαλα,Κονιάκ,Χριστούγεννα